2 หุ้นเด่น…ผู้เล่นที่ได้ประโยชน์จากเงินบาท/ดอลลาร์ฯแข็งค่า
12 พฤศจิกายน 2565

2 หุ้นเด่น…ผู้เล่นที่ได้ประโยชน์จากเงินบาท/ดอลลาร์ฯแข็งค่า
BGRIM
BGRIM เป็นผู้ผลิตไฟฟ้าที่อยู่ในรูปแบบ SPP จากกำลังการผลิตทั้งหมดในปี 2565 ที่คาดอยู่ที่ 2,491 MW โรงไฟฟ้าก๊าซธรรมชาติคิดเป็นสัดส่วนที่ 66% ของกำลังการผลิตรวม ต้นทุนก๊าซธรรมชาติซึ่งคิดเป็น 79% ของต้นทุนการผลิตไฟฟ้ารวมในไตรมาส 2/2565
ผู้ประกอบการ SPP มีกลไกปรับค่าไฟฟ้าแบบส่งต่อสำหรับการจัดหาไฟฟ้าให้กับการไฟฟ้าฝ่ายผลิตแห่งประเทศไทยซึ่งคิดเป็นสัดส่วนที่ 70-75% ของ PPA รวมของ BGRIM ราคาขายของไฟฟ้าที่เหลือที่จัดหาให้กับผู้ใช้อุตสาหกรรมสามารถปรับตามการขึ้นค่าไฟของการไฟฟ้าส่วนภูมิภาคซึ่งประกอบด้วยอัตราพื้นฐานและค่า Ft
เราคาดว่า BGRIM จะรายงานงบการเงินไตรมาส 3/2565 ในวันที่ 11 พ.ย. ด้วยผลขาดทุนสุทธิที่ 886 บาท เทียบกับกำไรสุทธิไตรมาส 3/2564 ที่ 447 ลบ. และผลขาดทุนสุทธิไตรมาส 2/2565 ที่ 195 ลบ. เราคาดว่ากำไรสุทธิที่อ่อนตัวลง YoY และ QoQ มีสาเหตุจาก 1) ราคาก๊าซธรรมชาติที่คาดสูงขึ้นและ 2) ผลขาดทุนจาก FX ที่ยังไม่รับรู้ที่คาดอยู่ที่ 921 ลบ.
แม้เราคาดว่าราคาก๊าซธรรมชาติจะสูงขึ้น แต่เราคาดว่า BGRIM จะรายงานกำไรปกติไตรมาส 3/2565 ที่ 35 ลบ. จาก 1) รายได้บริการที่คาดสูงขึ้น 2) ปริมาณการผลิตไฟฟ้าที่คาดสูงขึ้นและ 3) ค่า Ft เฉลี่ยที่สูงขึ้น 0.31 บาท/kWh QoQ
เราคำนวณราคาเป้าหมายอิงด้วยวิธี SOTP ได้ที่ 61.50 บาท การขยายกำลังการผลิตจะเป็นปัจจัยหนุนการเติบโตในระยะยาว
EGCO
EGCO เป็นผู้ผลิตไฟฟ้าที่ลงทุนในทั้งในประเทศและต่างประเทศ จากกำลังการผลิตทั้งหมดที่ 5,797 MWe ในไตรมาส 2/2565 กำลังการผลิตในต่างประเทศคิดเป็นสัดส่วนที่ 51% ขณะที่ EGCO มุ่งเน้นไปที่สัญญาซื้อขายไฟฟ้า IPP ในประเทศ หากแบ่งกำลังการผลิตตามประเภทเชื้อเพลิง โรงไฟฟ้าพลังงานก๊าซมีสัดส่วนมากที่สุดที่ 55% ของ Mwe รวม ตามมาด้วยพลังงานหมุนเวียน (23%) และถ่านหิน (22%)
เราคาดว่า EGCO จะรายงานงบการเงินไตรมาส 3/2565 ในวันที่ 11 พ.ย. ด้วยผลขาดทุนสุทธิที่ 1.45 พันลบ. เทียบกับกำไรสุทธิที่ 1 พันลบ. ในไตรมาส 3/2564 และผลขาดทุนสุทธิที่ 777 ลบ. ในไตรมาส 2/2565 เราคาดว่ากำไรสุทธิที่อ่อนตัวลงทั้งในเชิง YoY และ QoQ คาดจะมีสาแหตุจากผลขาดทุนจาก Fx ก้อนใหญ่ที่คาดอยู่ที่ 3.9 พันลบ. หากไม่รวมรายการพิเศษ เราคาดว่ากำไรปกติไตรมาส 3/2565 ของ EGCO จะอยู่ที่ 2.59 พันลบ. ลดลง 19.4% YoY และ 19.6% QoQ จากผลการดำเนินงานของโรงไฟฟ้าพลังงานหมุนเวียนที่คาดลดลง
ปัจจุบัน EGCO มีสัดส่วนหนี้สินในสกุลเงินต่างประเทศในระดับสูง ได้แก่ 1) เงินกู้ในสกุลเงินดอลลาร์สหรัฐฯ ที่ 2 พันล้านดอลลาร์ 2) เงินกู้ในสกุลเงินยูโรที่ 408 ล้านยูโรและ 3) เงินกู้ในสกุลเงินดอลลาร์ออสเตรเลียที่ 156 ล้านดอลลาร์ฯ ดังนั้น EGCO จึงจะได้ประโยชน์จาก Fx หากเงินบาทแข็งค่าขึ้นเมื่อเทียบกับสกุลเงินต่างประเทศดังกล่าว
เราคำนวณราคาเป้าหมายอิงด้วยวิธี SOTP ได้ที่ 255 บาท พอร์ตโรงไฟฟ้าของ EGCO มีการกระจายความเสี่ยงทางภูมิศาสตร์ที่ดีและมีแหล่งเชื้อเพลิงที่หลากหลายที่คาดจะช่วยสนับสนุนการขยายธุรกิจในอนาคต
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #KSStrategy